**projektas**

**reg. Nr. T-12**

**2.28.darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO SAVIVALDYBĖS 2023 METŲ VALSTYBĖS LĖŠOMIS FINANSUOJAMŲ MELIORACIJOS DARBŲ PROGRAMOS PATVIRTINIMO**

2023 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 7 straipsnio 27 punktu ir 16 straipsnio 2 dalies 40 punktu, Lietuvos Respublikos melioracijos įstatymo 7 straipsnio 3 dalimi, 10 straipsnio 1 dalimi, vykdydama Lietuvos Respublikos žemės ūkio ministro 2013 m. kovo 21 d. įsakymą Nr. 3D-211 „Dėl Valstybei nuosavybės teise priklausančių melioracijos statinių ir melioracijos sistemų naudojimo, būklės vertinimo ir melioracijos darbų finansavimo taisyklių patvirtinimo“ (Lietuvos Respublikos žemės ūkio ministro 2022 m. gegužės 17 d. įsakymo Nr. 3D-340 redakcija), Lietuvos Respublikos žemės ūkio ministro 2005 m. gegužės 5 d. įsakymą Nr. 3D-271 „Dėl valstybės biudžeto specialiosiomis tikslinėmis dotacijomis einamiesiems tikslams finansuojamų melioracijos darbų žemės ūkio paskirties žemėje prioritetų“ (Lietuvos Respublikos žemės ūkio ministro 2013 m. spalio 15 d. įsakymo Nr. 3D-707 redakcija) (su visais aktualiais pakeitimais), Lietuvos Respublikos žemės ūkio ministro 2022 m. gruodžio 6 d. įsakymą Nr. 3D-764 „Dėl 2023 m. skiriamų specialiųjų tikslinių dotacijų Žemės ūkio ministerijai priskirtoms valstybinėms (valstybės perduotoms savivaldybėms) funkcijoms atlikti paskirstymo tarp savivaldybių sąrašo patvirtinimo“ , Pasvalio rajono savivaldybės taryba nusprendžia:

1. Patvirtinti Pasvalio rajono savivaldybės 2023 metų valstybės lėšomis finansuojamų melioracijos darbų programą (pridedama).

2. Nustatyti, kad:

2.1. sprendimas skelbiamas Teisės aktų registre ir Pasvalio rajono savivaldybės interneto tinklalapyje [www.pasvalys.lt](http://www.pasvalys.lt);

2.2. sprendimas įsigalioja kitą dieną po oficialaus paskelbimo Teisės aktų registre.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Vietinio ūkio ir plėtros skyriaus vedėjas

V. Kuodis

2023-01-

Suderinta DVS Nr. RTS-

PATVIRTINTA

Pasvalio rajono savivaldybės tarybos

2023 m. vasario d. sprendimu Nr. T1-

**PASVALIO RAJONO SAVIVALDYBĖS 2023 METŲ VALSTYBĖS LĖŠOMIS FINANSUOJAMŲ MELIORACIJOS DARBŲ PROGRAMA**

|  |  |  |  |  |
| --- | --- | --- | --- | --- |
| **Eil.**  **Nr.** | **Darbų pavadinimas** | **Mato vnt.** | **Kiekis** | **Darbų vertė**  **(tūkst. Eur)** |
| **1.** | **Melioracijos griovių ir jų statinių remontas ir priežiūra** |  |  | **238,85** |
| 1.1. | Pasvalio rajono Pumpėnų ir Pušaloto seniūnijų dalies melioracijos griovių ir juose esančių melioracijos statinių remonto darbai | km | 20,031 | 127,79 |
| 1.2. | Pasvalio rajono dalies melioracijos griovių ir juose esančių melioracijos statinių remonto darbai | km | 17,139 | 111,06 |
| **2.** | **Avarinių melioracijos statinių remontas** | **-** | **-** | **50,00** |
| **3.** | **Melioracijos statinių projektavimo, ekspertizės, techninės priežiūros, melioruotos žemės ir melioracijos statinių apskaitos duomenų rinkinių tvarkymo paslaugos** | **-** | **-** | **30,15** |
|  | **Iš viso:** |  |  | **319,0** |

\_\_\_\_\_\_\_\_\_\_\_\_\_\_\_\_\_\_\_\_\_\_

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS 2023 METŲ VALSTYBĖS LĖŠOMIS FINANSUOJAMŲ MELIORACIJOS DARBŲ PROGRAMOS PATVIRTINIMO**

2023 sausio 12 d.

Pasvalys

**1. Sprendimo projekto rengimo pagrindas.**

Lietuvos Respublikos žemės ūkio ministro 2022 m. gruodžio 6 d. įsakymu Nr. 3D-764 „Dėl 2023 m. skiriamų specialiųjų tikslinių dotacijų Žemės ūkio ministerijai priskirtoms valstybinėms (valstybės perduotoms savivaldybėms) funkcijoms atlikti paskirstymo tarp savivaldybių sąrašo patvirtinimo“ Pasvalio r. sav. skirtos specialiosios tikslinės dotacijos melioracijai – 319,0 tūkst. Eur.

**2**. **Sprendimo projekto tikslai ir uždaviniai.**

Vadovaujantis valstybei nuosavybės teise priklausančių melioracijos statinių ir melioracijos sistemų naudojimo, būklės vertinimo ir melioracijos darbų finansavimo taisyklėmis atlikti valstybei nuosavybės teise priklausančių melioracijos statinių remontą ir priežiūrą.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Pagal patvirtintą programą panaudotos specialiosios tikslinės dotacijos žemės ūkio ministerijos kuruojamoms valstybinėms (valstybės perduotoms savivaldybėms) funkcijoms (melioracijai) atlikti.

**4. Skaičiavimai, išlaidų sąmatos, finansavimo šaltiniai**

Pasvalio rajono savivaldybei 2023 m. specialiųjų tikslinių dotacijų Žemės ūkio ministerijos kuruojamoms valstybinėms (valstybės perduotoms savivaldybėms) funkcijoms (melioracijai) atlikti skirta 319,00 tūkst. Eur. Iš jų 238,85 tūkst. eurų numatoma panaudoti melioracijos griovių ir jų statinių remontui ir priežiūrai. Bus vykdomi „Pasvalio rajono Pumpėnų ir Pušaloto seniūnijų dalies melioracijos griovių ir juose esančių melioracijos statinių remonto darbai“ bei „Pasvalio rajono dalies melioracijos griovių ir juose esančių melioracijos statinių remonto darbai“ griovių ir jų statinių remonto projektai. Avariniams valstybei priklausančių melioracijos statinių gedimams šalinti skiriama 50,0 tūkst. Eur, 30,15 tūkst. Eur skiriama melioracijos statinių remonto techninių darbo projektų rengimui, projektų ekspertizės, techninės priežiūros bei melioruotos žemės ir melioracijos statinių apskaitos duomenų rinkinių tvarkymo paslaugoms.

**5. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**6. Sprendimo projekto antikorupcinis vertinimas.**

Neatliekamas.

**7. Sprendimo projekto iniciatoriai ir asmuo atsakingas už sprendimo vykdymo kontrolę.** Pasvalio rajono savivaldybės administracijos Vietinio ūkio ir plėtros skyriaus vedėjas.

Vietinio ūkio ir plėtros skyriaus vedėjas Vaidotas Kuodis